62023CO0763_INF
Unionin tuomioistuimen määräys (yhdeksäs jaosto) 25.6.2024 –Dragoram Tour
(Asia C-763/23)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Verotus – Arvonlisävero (alv) – Direktiivi 2006/112/EY – 306–308 artikla – Matkatoimistoja koskeva erityisjärjestelmä – Soveltamisala – Matkatoimistojen suorittamat liiketoimet, jotka koostuvat verovelvollisilta kolmansilta osapuolilta ostettujen lentolippujen jälleenmyynnistä lisämaksun sisältävään hintaan – Ei lisäsuoritusta
1.
Verolainsäädännön yhdenmukaistaminen – Yhteinen arvonlisäverojärjestelmä – Matkatoimistoja koskeva erityisjärjestelmä – Soveltamisala – Matkatoimistot jälleenmyyvät verovelvollisilta kolmansilta osapuolilta ostettuja lentolippuja lisämaksun sisältävään hintaan – Soveltamisalaan kuuluminen – Näihin palveluihin mahdollisesti liittyvien tavaroiden luovutusten tai palvelujen suoritusten olemassaolo – Vaikutuksettomuus
(Neuvoston direktiivin 2006/112 306–310 artikla)
(ks. 29–34 kohta ja määräysosan 1 kohta)
2.
Verolainsäädännön yhdenmukaistaminen – Yhteinen arvonlisäverojärjestelmä – Matkatoimistoja koskeva erityisjärjestelmä – Sen soveltamisesta tehty poikkeus, jolla matkatoimistoille annetaan mahdollisuus soveltaa tavallista arvonlisäverojärjestelmää kansainvälisiin henkilökuljetuksiin – Tällaista poikkeusta ei voida hyväksyä
(Neuvoston direktiivin 2006/112 306 artiklan 1 kohta ja 308 artikla)
(ks. 43 kohta ja määräysosan 2 kohta)
Määräysosa
1)
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 306 artiklaa
on tulkittava siten, että
verovelvollisen suorittama palvelu, joka koostuu lentolippujen ostamisesta muilta verovelvollisilta ja niiden jälleenmyynnistä luonnollisille henkilöille myyntipalkkion sisältävään hintaan, kuuluu matkatoimistoja koskevan erityisen arvonlisäverojärjestelmän soveltamisalaan siitä huolimatta, että tämän palvelun yhteydessä ei suoriteta muita lisäpalveluja kuin tiedotusta ja neuvontaa.
2)
Direktiivin 2006/112 306 artiklan 1 kohtaa ja 308 artiklaa
on tulkittava siten, että
ne ovat esteenä sellaiselle kansalliselle lainsäädännölle, jossa poiketaan matkatoimistoja koskevan erityisen arvonlisäverojärjestelmän soveltamisesta myöntämällä matkatoimistoille mahdollisuus valita tavallisen arvonlisäverojärjestelmän soveltaminen kansainvälisen matkustajaliikenteen osalta.